సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఎయిరిండియా 'డబుల్‌ డెక్కర్‌' విమానం.. పండుగల సీజన్‌‌లో ప్రత్యేక సర్వీసులు..
అక్టోబరు 16 నుంచి 21వ తేదీ వరకు దిల్లీ నుంచి కోల్‌కతా, ముంబయి ప్రాంతాలకు రోజుకు ఒక విమానాన్ని నడపనున్నారు.
Samayam Telugu | Updated:
Oct 2, 2018, 01:39PM IST
పండుగల సీజన్‌ దృష్ట్యా రద్దీని తట్టుకునేందుకు ప్రభుత్వ రంగ విమానయాన సంస్థ ఎయిరిండియా డబుల్‌ డెక్కర్‌ విమానాన్ని అందుబాటులోకి తీసుకొస్తున్నట్లు ప్రకటించింది. రద్దీ ఎక్కువగా ఉండే ముంబయి - కోల్‌కతా ప్రాంతాలకు ఈ డబుల్‌ డెక్కర్‌ విమానాన్ని నడపాలని నిర్ణయించింది. బోయింగ్‌ 747 డబుల్‌ డెక్కర్‌ విమానంలో 423 సీట్ల సామర్థ్యం ఉంటుందని అధికారులు తెలిపారు. ఇందులో 12 ఫస్ట్‌ క్లాస్‌ సీట్లు, 26 బిజినెస్‌ సీట్లు, 385 ఎకానమీ సీట్లు ఉన్నాయని తెలిపింది.
అక్టోబరు 16 నుంచి 21వ తేదీ వరకు దిల్లీ నుంచి కోల్‌కతా, ముంబయి ప్రాంతాలకు రోజుకు ఒక విమానాన్ని నడపనున్నారు. బోయింగ్‌ 747 కార్యకలాపాలకు ఈ ఏడాది 50వ వార్షికోత్సవం కావడం గమనార్హం.
నాలుగు ఇంజిన్లతో ఉండే ఈ విమానాలను వీవీఐపీల కోసం ఎక్కువగా అంతర్జాతీయ మార్గాల్లో ఉపయోగిస్తుంటారు. నవంబరు 1 నుంచి 11 వరకు ఢిల్లీ-ముంబయి-ఢిల్లీ సెక్టార్‌లో రోజుకు రెండు జంబో విమానాలను అందుబాటులోకి తీసుకురానున్నారు. అక్టోబరులో దసరా, నవంబరులో దీపావళి పండగలు ఉన్నాయి. ఈ నేపథ్యంలోనే ప్రయాణికుల రద్దీ ఎక్కువగా ఉండే అవకాశం ఉండటంతో ఎయిర్ ఇండియా సంస్థ ఈ నిర్ణయం తీసుకుంది.